
2 Ιουνίου 1993 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 64927/3463 

Έγκριση Γενικού Πολεοδομικού Σχεδίου (ΓΠΣ) της Κοινό¬ 
τητας Παραλίου Άστρους (Ν. Αρκαδίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις (Α' 33). 

2. Τις διατάξεις του άρθρου 23 παρ. 1 εδ. ιδ του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Την Υ.1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

4. Τις διατάξεις του άρθρου 19 της παρ. 1 του Ν. 
1849/89 «Επέκταση και συμπλήρωση των στεγαστικών 
προγραμμάτων του Οργανισμού Εργατικής κατοικίας και 
άλλες διατάξεις» (Α' 113). 

5. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α' 9). 

6. Την 80971/3361/21.11.1986 απόφαση Υπουργού 
ΠΕΧΩΔΕ (Δ' 1161) Κίνηση της διαδικασίας σύνταξης του 
Γ.Π.Σ. Άστρους, Παραλίου Άστρους και Χειμερινής Μελι- 
γούς Ν. Αρκαδίας. 

7. Το Οικ. 65 ΕΠΑ/17.3.87 έγγραφο του Τμήματος Πο¬ 
λεοδομίας και Πολεοδομικών Εφαρμογών Ν. Αρκαδίας 
προς τον Δήμο Άστρους, την Κοινότητα Παραλίου 
Άστρους, την Κοινότητα Μελιγούς και τους αρμόδιους 
φορείς. 

8. Τις 9/1987, 63/1990, 71/1990, 68/1991 και 12/ 
1992 γνωμοδοτήσεις του Κοινοτικού Συμβουλίου Παρα¬ 
λίου Άστρους. 


9. Το 5/6015/5.5.87 έγγραφο της Περιφ. Δ/νσης Ν και 
Δ Ελλάδος του Οργανισμού τηλεπικοινωνιών της Ελλάδας 
Α.Ε. 

10. Το 522328/7.7.87 έγγραφο του Ελληνικού Οργανι¬ 
σμού Τουρισμού. 

11. Το 437/21.4.1987 έγγραφο του Υπουργείου Πολι¬ 
τισμού (Ε' Εφορεία Προϊστορικών και Κλασσικών Αρχαιο¬ 
τήτων Σπάρτης). 

12. Το 4838/27.5.1987 έγγραφο της Δ/νσης Γεωργίας 
(Ν. Αρκαδίας). 

13. Το 2129/1987 έγγραφο της Υπηρεσίας Περιφε¬ 
ρειακής Ανάπτυξης Πελοποννήσου και Δυτ. Στερεός Ελ¬ 
λάδος του Υπουργείου Εθνικής Οικονομίας. 

14. Τα 1667/7.10.91 και 235/28.1.93 έγγραφα του 
Δασαρχείου Κυνουρίας Νομ. Αρκαδίας. 

15. Το γεγονός ότι οι υπόλοιποι φορείς δεν απάντησαν 
μέχρι σήμερα. 

16. Το 70464/7163/19.6.1991 έγγραφο της Δ/νσης 
Πολ. Σχεδιασμού με θέμα τον διαχωρισμό πολεοδόμησης 
Παράλιου Άστρους και επείγον πρόγραμμα (άρθρο 43 
παρ. 10 του Ν. 1337/83) στον λόφο «νησί». 

17. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /92 
(Α' 154), και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α. 

18. Τις 9/συν 9/28.11.91 και 14/συν 2/18.2.92 γνωμο¬ 
δοτήσεις του Συμβουλίου ΧΟΠ Ν. Αρκαδίας, αποφασί¬ 
ζουμε: 

1. ΕγκρΙνεται το γενικό πολεοδομικό σχέδιο (ΓΠΣ) του 
οικισμού Παραλίου Άστρους της Κοινότητας Παραλίου 
Άστρους (Ν. Αρκαδίας), όπως τα όριά του προσδιορίζο¬ 
νται με κόκκινη γραμμή στο χάρτη Π. 1.11 σε κλίμακα 
1:5000. Κυρίως το παραπάνω σχέδιο περιλαμβάνει: 

Α. Την πολεοδομική οργάνωση του οικισμού Παραλίου 
Άστρους της Κοινότητας Παραλίου Άστρους για πληθυ- 
σμιακό μέγεθος της τάξης των 6.400 (για την επόμενη 5ε- 
τία) (1.600 μόνιμοι κάτοικοι και 4.800 επισκέπτες) με: 

α. Την επέκταση του σχεδίου πόλης σε πυκνοδομημέ- 
νες εκτάσεις οικισμού προύφισταμένου του έτους 1923 
και σε αραιοδομημένες και αδόμητες εκτάσεις συνολικής 
επιφάνειας 20 Ηα περίπου και την δημιουργία τριών πόλε- 

οδομικών ενοτήτων-γειτονιών όπως φαίνονται στον χάρτη 
Π.1.2.1.3.2,1.4. -1.5.1.2, σε κλίμακα 1:5000ωςεξής: 

Πολεοδομική Ενότητα Μέση πυκνότητα Μέσος 

οικήσεως (κατ/Ηα)Σ.Δ. 


Π.Ε. 1 (Κεντρική γειτονιά) 130 1,10 

Π.Ε. 2 (Νότια γειτονιά) 120 1,25 

Π.Ε. 3 (ΑτσΙγγανος) 110 1,00 

β. Τον προσδιορισμό των χρήσεων γης όπως φαίνονται 
στους χάρτες Π.1.11 και Π.1.211.3.1, 1.4 - 1.5.1.2, σε 
κλίμακα 1:5000 και ειδικότερα: 

Τον καθορισμό χρήσεως αμιγούς κατοικίας, όπως 
προσδιορίζεται με το άρθρο 2 του από 23.2.87 π.δ/τος (Δ' 
166) ως κυρίας χρήσεως του οικισμού στην Κεντρική γει¬ 
τονιά (Π.Ε.Ι1) και γενικής κατοικίας ως κυρίας χρήσεως 
του οικισμού στις ΠΕ2 και ΠΕ3, όπως προσδιορίζεται με το 
άρθρο 3 του ιδίου διατάγματος. 

-Τον καθορισμό χρήσης πολεοδομικών κέντρων στην 
παραλία της Π.Ε.1 και κατά μήκος του δρόμου Άστρους-- 
Ξηροπήγαδου και τοπικού κέντρου συνοικίας-γειτονιάς 
στα κέντρα των Π.Ε. 2 και 3 σύμφωνα με το άρθρο 4 του 
παραπάνω π.δ/τος. 

- Τη διατήρηση του γηπέδου ποδοσφαίρου στη σημε¬ 
ρινή του θέση. 

- Τη διαμόρφωση σε πλατεία του χώρου του λιμανιού 
που χρησιμοποιείται σήμερα ως χώρος στάθμευσης αυτο¬ 
κινήτων. 

- Τη δημιουργία 2 πλατειών μία στην Νότια γειτονιά και 
μία στον Ατσίγγανο. 

-Τη διατήρηση του υπαίθριου θεάτρου Παραλίου 
Άστρους στη σημερινή του θέση και την συμπλήρωση των 
πολιτιστικών λειτουργιών σε παραδοσιακά κτίρια στο 
«νησί» και στον περιβάλλοντα χώρο του λιμανιού. 

-Τη δημιουργία 1 νηπιαγωγείου, 1 παιδικού σταθμού 
και 1 δημοτικού σχολείου στην Κεντρική γειτονιά (ΠΕΙ). 

-Την εξυπηρέτηση των κατοίκων του Παραλίου 
Άστρους ως προς τις υπόλοιπες Κεντρικές και κοινωφε¬ 
λείς λειτουργίες από τις υπάρχουσες και προβλεπόμενες 
να δημιουργηθούν στον οικισμό του Άστρους (Γυμνάσιο, 
Οργανωμένη αγορά Λιανικού Εμπορίου, Αθλητικό Κέντρο, 
Διοικητήριο Σταθμός Υπεραστικών Λεωφορείων). 

- Τη δημιουργία χώρου στάθμευσης αυτοκινήτων εκτός 
ορίων ΓΠΣ πλησίον του γηπέδου ποδοσφαίρου. 

γ. Τη γενική εκτίμηση της χωρητικότητας των πολεοδο¬ 
μικών ενοτήτων σε κατοίκους με προοπτική το έτος 1997 
των αναγκών σε γη (Ηα) για κοινωνική υποδομή στις πολε- 
οδομικές ενότητες όπως φαίνονται στους πίνακες Α.11.- 
2.1α και Α.11.6. 

δ. Τον καθορισμό ζωνών: 

1. Οικονομικών και θεσμικών κινήτρων όπως φαίνονται 
στο χάρτη Π. 1.7.1.8 σε κλίμακα 1:5000 και ειδικότερα: 

- Ζώνη Ειδικής Ενίσχυσης (ΖΕΕ) για την οικονομική 
ενίσχυση των κατοίκων του «Νησιού» για την συντήρηση 
των παραδοσιακών κτιρίων. 

- Ζώνη Ειδικών Κινήτρων (ΖΕΚ) για την κεντρική πε¬ 
ριοχή του Παραλίου Άστρους στην Π.Ε.1. 

- Ζώνη Ενεργού Πολεοδομίας (ΖΕΠ) για την επέκ- 
γταση του σχεδίου στην αδόμητη περιοχή δυτικά του λό¬ 
φου του Κάστρου. 

- Ζώνη Αγοράς Συντελεστή Δόμησης στην περιοχή 
επέκτασης δυτικά της Π.Ε.1. 


2. Νέων αναπτυξιακών ζωνών όπως φαίνονται στον 
χάρτη Π. 1.6.1 σε κλίμακα 1:10.000 και ειδικότερα: 

-Ζώνης γεωργικής γης υψηλής παραγωγικότητας 
στον Κάμπο του Άστρους (εκτός ορίων Γ.Π.Σ.). 

- Ζώνης Βιοτεχνίας-Βιομηχανίας-Χονδρεμπορίου 
στην θέση του Πτηνοσφαγείου νότια του δρόμου 
Άστρους - Παράλιου Άστρους κοντά στην διασταύρωση 
με τον δρόμο Άργους - Λεωνιδίου (εκτός ορίων Γ.Π.Σ.). 

- Βιομηχανική Ζώνη στη θέση που βρίσκεται η κλω¬ 
στοϋφαντουργία «ΑΙΓΑΙΟΝ» (εκτός ορίων Γ.Π.Σ.). 

-Ζώνης Λιανικού Εμπορίου βόρεια του οικισμού 
Άστρους. 

-Τον καθορισμό δύο ζωνών τουριστικών εγκατα- 
στάσσεων εκτός ορίων ΓΠΣ στο βόρειο και νότιο άκρο του 
οικισμού. 

Β. Τις προτάσεις για τη λήψη μέτρων για την προστασία 
του περιβάλλοντος όπως φαίνονται στο χάρτη Π.1.11 σε 
κλίμακα 1:5000 και Π.1.9 σε κλίμακα 1:25.000 και ειδικό¬ 
τερα: 

- Την προστασία του αρχιτεκτονικού συνόλου παρα¬ 
δοσιακής κληρονομιάς στο «νησί» με ειδικούς όρους δό¬ 
μησης. 

-Την προστασία του φυσικού περιβάλλοντος στον 
λόφο του Κάστρου με την παράλληλη δημιουργία αρχαιο¬ 
λογικού πάρκου. 

- Τη σύνταξη ειδικής μελέτης για την ευρύτερη εκτός 
σχεδίου περιοχή του λόφου του Κάστρου. 

- Την προστασία της γεωργικής γης υψηλής παραγω¬ 
γικότητας. 

- Την προστασία ακτών στο νότιο άκρο του οικισμού. 

- Τη σύνταξη ειδικής μελέτης για την περιοχή του 
βάλτου Μουστός. 

Γ. Τις προτάσεις για το δίκτυο μεταφορών και τα απα¬ 
ραίτητα έργα και μελέτες δικτύων υποδομής και ειδικό¬ 
τερα: 

1. Δίκτυο μεταφορών: όπως φαίνεται στους χάρτες 
Π.1.11 και Π.1.2.1.3.2, 1.4-1.5.2.1.2. σε κλίμακα 
1:5.000 και ειδικότερα: 

- Διατήρηση του Λιμανιού στη σημερινή του θέση. 

- Δημιουργία Μαρίνας στην βόρεια παραλία. 

-Δημιουργία περιμετρικής αρτηρίας παράκαμψης 

του οικισμού στα όρια του προτεινομένου σχεδίου πόλης. 

- Βελτίωση και διάνοιξη του δρόμου Άστρους-Παρα- 
λίου Άστρους για την δημιουργία πεζοδρόμου-ποδηλατο- 
δρόμου παράλληλα με τον υπάρχοντα δρόμο. 

- Ιεράρχηση του οδικού δικτύου μέσα στον οικισμό με 
την δημιουργία συλλεκτηρίων και την οργάνωση πλέγμα¬ 
τος πεζοδρόμων. 

- Δημιουργία χώρου στάθμευσης αυτοκινήτων πλη¬ 
σίον του γηπέδου ποδοσφαίρου. 

2. Δίκτυο ύδρευσης, δίκτυο αποχέτευσης, διάθεση 
απορριμάτων, όπως φαίνονται στο χάρτη Π.2.2.1, Π.2.3.1, 
Π.2.4.1, Π.2.5 σε κλίμακα 1:25.000 και ειδικότερα: 

-Την ολοκλήρωση του αποχετευτικού δικτύου ακα¬ 
θάρτων με βάση την «Μελέτη αποχέτευσης θυρέως - 
Βραστών - Δολιανών». 

- Την δημιουργία Βιολογικού καθαρισμού στον Τάνο. 

-Την λήψη μέτρων για την προστασία των ραμμά¬ 
των. 

- Την δημιουργία νέου κοινού σκουπιδότοπου για τις 
Κοινότητες της ευρύτερης περιοχής στη θέση Ουμαλιά 
(νότια του Αγ. Ανδρέα). 

-Την μερική αντικατάσταση του δικτύου ύδρευ¬ 
σης. 

- Την κατασκευή νέου υδραγωγείου από νέο σημείο 
υδροληψίας. 

Δ. Τις προτάσεις για την ασφάλεια-προστασία της πε¬ 
ριοχής από σεισμούς, θεομηνίες, πυρκαγιές όπως φαίνο¬ 
νται στους χάρτες Π.3.2, 3.1.2 σε κλίμακα 1:10.000 και 
Π.3.1.1 σε κλίμακα 1:25.000 και ειδικότερα: 

- Τη δημιουργία νέων σημείων υδροληψίας για τα πυ¬ 
ροσβεστικά οχήματα. 

- Τον καθορισμό χώρων συγκέντρωσης και περίθαλ¬ 
ψης πληθυσμού σε περιπτώσεις σεισμών και θεομη¬ 
νιών. 

2. Συνοπτικά αντίτυπα των παραπάνω εννέα (9) χαρτών 
και δύο πινάκων που θεωρήθηκαν από τον Προϊστάμενο 
της Δ/νσης Τοπογραφικών Εφαρμογών με την 64927/ 
1993 πράξη του δημοσιεύονται σε φωτοσμίκρυνση στην 


Εφημερίδα της Κυβερνήσεως με την παρούσα από¬ 
φαση. 

3. Εντός της περιοχής του γενικού πολεοδομικού σχε¬ 
δίου και ειδικότερα στις εκτός σχεδίου περιοχές που περι¬ 
λαμβάνονται σ’ αυτό, οικοδομικές άδειες που έχουν εκδο- 
θεί με τις προγενέστερα ισχύουσες διατάξεις ή έχει υπο¬ 
βληθεί ο πλήρης φάκελλος με τα απαραίτητα για την έκ¬ 
δοση της οικοδομικής άδειας στοιχεία μέχρι την ημερομη¬ 
νία δημοσίευσης της παρούσας εκτελούνται όπως εκδό- 
θηκαν ή εκδίδονται βάσει υποβληθέντων στοιχείων. 

4. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 



χεί'.ΡΟΤΜΓΙΟ' 

